CELEX: 31990R1726
Language: el
Date: 1990-06-25 00:00:00
Title: Κανονισμός (ΕΟΚ) αριθ. 1726/90 της Επιτροπής της 25ης Ιουνίου 1990 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος

Avis juridique important

|

31990R1726

Κανονισμός (ΕΟΚ) αριθ. 1726/90 της Επιτροπής της 25ης Ιουνίου 1990 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 160 της 26/06/1990 σ. 0031 - 0032

***** ΚΑΝΟΝΙΣΜΟΣ (ΕΟΚ) αριθ. 1726/90 ΤΗΣ ΕΠΙΤΡΟΠΗΣ  της 25ης Ιουνίου 1990  για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 859/89 της Επιτροπής της 29ης Μαρτίου 1989 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 1282/90 (4), έχει προβλέψει ιδίως τους όρους στους οπόιους πρέπει να ανταποκρίνονται τα αγοραζόμενα προϊόντα για να υπάρξει εγγύηση της ποιότητάς τους· ότι πρέπει να προβλεφθεί επίσης η τήρηση των διατάξεων του άρθρου 2α της απόφασης 90/200/ΕΟΚ της Επιτροπής (5), όπως τροποποιήθηκε τελευταία από την απόφαση 90/261/ΕΟΚ (6)·  ότι ο κανονισμός (ΕΟΚ) αριθ. 859/89 προβλέπει στο παράρτημα ΙΙ τον κατάλογο των προϊόντων που μπορούν να αγοραστούν στην παρέμβαση· ότι λόγω της μεγάλης αδυναμία της αγοράς βοείου κρέατος στη Μεγάλη Βρετανία, είναι αναγκαίο να τροποποιηθεί ο κατάλογος αυτός προκειμένου να συμπεριληφθούν σ' αυτόν τα προϊόντα και οι ποσότητες που επιτρέπουν την αποτελεσματικότερη στήριξη της αγοράς σ' αυτήν την περιοχή της Κοινότητας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 859/89 τροποποιείται ως εξής:  1. Στο άρθρο 4 η παράγραφος 2 συμπληρώνεται με το ακόλουθο στοιχείο στ):  «στ) ικανοποιούν τις διατάξεις του άρθρου 2α παράγραφος 1 ή 2 της οδηγίας 90/200/ΕΟΚ.»  2. Στο παράρτημα ΙΙ το μέρος «United Kingdom A. Great Britain» αντικαθίσταται από το παράτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 26 Ιουνίου 1990. Εφαρμόζεται από το δεύτερο διαγωνισμό του Ιουνίου.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 61 της 4. 3. 1989, σ. 43.  (3) ΕΕ αριθ. L 91 της 4. 4. 1989, σ. 5.  (4) ΕΕ αριθ. L 126 της 16. 5. 1990, σ. 31.  (5) ΕΕ αριθ. L 105 της 25. 4. 1990, σ. 24.  (6) ΕΕ αριθ. L 146 της 9. 6. 1990, σ. 29.  ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO  UNITED KINGDOM  A. Great Britain  Carcases, half-carcases:  - Category C class U3  - Category C class U4  - Category C class R3  - Category C class R4  - Category C class O3